
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС


ШЕШІМ

	2026 жылғы «30» қаңтар
	        № 19
	               Мәскеу қаласы




Құрақ қанты шикізатына қатысты Кеден одағы комиссиясының кейбір шешімдеріне өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ережеге (2014 жылғы 29 мамырдағы Еуразиялық экономикалық одақ туралы шартқа тіркелген № 1 қосымша), Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентіне тіркелген № 1 қосымшаның 7 және 16-тармақтарына сәйкес Еуразиялық экономикалық комиссия Кеңесі шешті:
1. «Еуразиялық экономикалық одақтың бірыңғай кедендік-тарифтік реттеуі туралы» Кеден одағы комиссиясының 2009 жылғы 27 қарашадағы № 130 шешімінің 7-тармағы мынадай мазмұндағы 7.1.84-тармақшамен толықтырылсын: 
«7.1.84. Армения Республикасында өнеркәсіптік өңдеуге арналған және Армения Республикасына 20 мың тоннадан аспайтын көлемде әкелінетін ЕАЭО СЭҚ ТН 1701 13 және 1701 14 субпозицияларындағы құрақ қанты шикізаты.

Тарифтік жеңілдік осы тармақшаның бірінші абзацына сәйкес тауарның нысаналы мақсатын растайтын және осындай тауардың саны туралы, сондай-ақ оны әкелуді жүзеге асыратын ұйымдар мен оны өнеркәсіптік өңдеуді жүзеге асыратын ұйымдар туралы мәліметтерді қамтитын Армения Республикасының уәкілетті органы берген құжат болған кезде беріледі. 
Тарифтік жеңілдік ішкі тұтыну үшін шығару кедендік рәсіміне орналастырылатын (орналастырылған), оларға қатысты тауарларға арналған декларация, ал тауарлар декларация берілгенге дейін шығарылған жағдайда – декларация берілгенге дейін тауарларды шығару туралы өтініш Армения Республикасының кеден органында 2026 жылғы 1 ақпаннан бастап 2026 жылғы 31 желтоқсанды қоса алғандағы мерзімде тіркелген тауарларға қатысты беріледі. 
Тарифтік жеңілдікті қолдана отырып, ішкі тұтыну үшін шығару кедендік рәсіміне орналастырылған құрақ қанты шикізатын пайдалануға тек Армения Республикасының аумағында өнеркәсіптік өңдеу үшін ғана жол беріледі.
Тарифтік жеңілдікті қолдана отырып, ішкі тұтыну үшін шығару кедендік рәсіміне орналастырылған құрақ қанты шикізатын пайдалану және (немесе) оны иелену бойынша шектеулер құрақ қанты шикізатын өнеркәсіптік өңдеуді жүзеге асыратын ұйымның қоймасына келіп түскен сәтке дейін, бірақ тауар ішкі тұтыну үшін шығару кедендік рәсіміне сәйкес шығарылған күннен бастап 1 жылдан аспайтын мерзімде қолданылады. Тауардың ұйым қоймасына келіп түскенін растайтын құжат осындай тауарды қабылдау актісінің немесе қабылдау-тапсыру актісінің көшірмесі болып табылады.
Тарифтік жеңілдікті қолдана отырып әкелінген құрақ қанты шикізатын өнеркәсіптік өңдеу нәтижесінде алынған ақ қант басқа мүше мемлекеттерге шығарылмайды.».
2. Кеден одағы комиссиясының 2011 жылғы 15 шілдедегі № 728 шешімімен бекітілген Тауарлардың жекелеген санаттарын Кеден одағының бірыңғай кедендік аумағына әкелу кезінде кедендік баждарды төлеуден босатуды қолдану тәртібінің 15-тармағында «7.1.83» цифрлары «7.1.84» цифрларымен алмастырылсын. 
3. Осы Шешім оны ресми жариялаған күнінен бастап 10 күнтізбелік күн өткеннен кейін күшіне енеді және 2026 жылғы 1 ақпаннан бастап туындаған құқықтық қатынастарға қатысты қолданылады. 

